

Crna Gora Adresa: Bulevar revolucije br. 1 Opština Bar Bar, Crna Gora

**Sekretarijat za finansije** [www.bar.me](http://www.bar.me)

 **Sekretarijat za imovinu, zastupanje i investicije**

Na osnovu člana 10Odluke o učešću lokalnog stanovništva u vršenju javnih poslova („Službeni list Crne Gore – opštinski propisi“, br. 24/21) Sekretarijat za finansije i Sekretarijat za imovinu zastupanje i investicije upućuju

**O B A V J E Š T E NJ E**

Obavještavaju se građani Opštine Bar i svi zainteresovani subjektida Sekretarijat za finansije i Sekretarijat za imovinu zastupanje i investicije kao nadležni organipokreću postupak izrade **Nacrta Odluke o budžetu Opštine Bar za 2022. godinu i Nacrta Programa uređenja prostora za 2022. godinu.**

S tim u vezi, a na osnovu čl. 13 i 10 Odluke o organizaciji i načinu rada organa lokalne uprave Opštine Bar („Službeni list Crne Gore – opštinski propisi”, br. 40/18) i člana 7 Odluke o učešću lokalnog stanovništva u vršenju javnih poslova („Službeni list Crne Gore – opštinski propisi”, br. 24/21), Sekretarijat za finansije i Sekretarijat za imovinu, zastupanje i investicije Opštine Bar upućuju

**JAVNI POZIV**

**za prethodnu konsultaciju**

Pozivaju se građani Opštine Bar, mjesne zajednice, nevladine organizacije, organi lokalne uprave, sva preduzeća čiji je osnivač Opština Bar, državni organi i službe, pravna lica, preduzetnici i ostali zainteresovani subjekti da dostave predloge, stavove i sugestije u vezi sa utvrđivanjem **Nacrta Odluke o budžetu Opštine Bar za 2022. godinu i Nacrta Programa uređenja prostora za 2022. godinu**, vodeći računa o postojećim izvorima finansijskih sredstava i njihovoj namjeni utvrđenoj u skladu sa zakonskom regulativom.

Sekretarijat za finansije i Sekretarijat za imovinu zastupanje i investicije kao obrađivači Nacrta Odluke o budžetu Opštine Bar za 2022. godinu i NacrtaPrograma uređenja prostora za 2022. godinu u skladu sa mehanizmima i oblicima učešća građana **u postupku prethodnog konsultovanja (period prije izrade samih nacrta akata)** obavještavaju subjekte učešća iz stava 1 ovog Javnog poziva Opštine Bar da, vodeći računa o izvorima prihoda i namjeni utroška tih sredstava, svoje predloge, stavove i sugestije mogu izraziti dostavljanjem istih u pisanoj formi putem pošte, na adresu Sekretarijata za finansije i Sekretarijata za imovinu, zastupanje i investicije, Bulevar Revolucije br. 1, ili neposredno na šalteru Građanskog biroa Opštine Bar, putem e-mail adrese finansije@bar.me i agencija@bar.me.

Period predviđen za prijem predloga, stavova i sugestija u postupku prethodnog konsultovanja traje od **09.09. do 20.09.2021. godine.**

Sekretarijat za finansije i Sekretarijat za imovinu, zastupanje i investicije će obraditi podatke prikupljene u postupku prethodnog konsultovanja i sačiniti Izvještaje o rezultatima prethodnog konsultovanja. Isti će biti objavljeni na internet stranici Opštine Bar [www.bar.me](http://www.bar.me).

Sekretarijat za finansije i Sekretarijat za imovinu, zastupanje i investicije prilikom sačinjavanja Nacrta Odluke o budžetu Opštine Bar za 2022. godinu i Nacrta Programa uređenja prostora za 2022. godinu, će razmotriti i uzeti u obzir podatke iz Izvještaja o rezultatima prethodnog konsultovanja, ukoliko bude predloga i sugestija.

Javni poziv o pokretanju postupka za prethodnu konsultaciju je objavljen preko lokalnog javnog emitera Radio Bara, na internet adresi opštine [www.bar.me](http://www.bar.me), na društvenim mrežama, na oglasnoj tabli Opštine Bar i dostavljen svim mjesnim zajednicama.

Dodatne informacije u vezi ovog obavještenja i javnog poziva mogu se dobiti na brojeve telefona 030 301 – 454 i 030 301– 464, kao i u kancelarijama Opštine Bar br. 131 i 120 svakog radnog dana od 10,30h do 14,00h, uz obavezno poštovanje propisanih epidemioloških mjera.

|  |  |  |  |
| --- | --- | --- | --- |
|  |  |  | **Sekretar Sekretarijat za finansije** |
|  |  |  | Ivana Backović,s.r. |
|  |  |  |  |
|  |  |  | **Sekretar** **Sekretarijata za imovinu, zastupanje i investicije** |
|  |  |  | Vido Dabanović,s.r. |
|  |  |  |  |